google/wiki40b huggingface dataset:
קונסטנטינוס מקרידאס

קריירת מועדונים

מקרידאס התחיל את הקריירה שלו במחלקת הנוער של אפולון לימסול ובגיל 19 עלה לקבוצה הבוגרת. בשנת 2002 הושאל לאתניקוס אסיה על מנת לצבור דקות משחק. עונה לאחר מכן חזר לאפולון והשתלב במועדון עד מהרה וסיים את עונת 2002/2003 עם 25 הופעות. עונה לאחר מכן הגיע מאמן חדש, ומקרידאס לא זכה לדקות משחק רבות.
בינואר 2004 מקרידאס חתם באפואל ניקוסיה. עד מהרה השתלב במועדון וזכה באליפות כבר בעונתו הראשונה במועדון. ב-25 באוגוסט 2005 הבקיע את שער הבכורה שלו באירופה במסגרת מוקדמות גביע אופ"א נגד מכבי תל אביב בתיקו 2-2 לאחר הארכה.
בקיץ 2008 החליט לעבור למטאלורג דונצק האוקראינית. כבר בעונתו הראשונה השתלב ועזר למועדון לסיים במקום ה-4 בליגה שמוביל למוקדמות הליגה האירופית.
כעבור עונה אחת הוא החליט לחזור לקפריסין, ובאוגוסט 2009 חתם ל-4 שנים באומוניה ניקוסיה. בעונת 2009/2010 זכה עם המועדון באליפות ראשונה לאחר 7 שנים. בעונת 2011/2012 הפך לקפטן הקבוצה.
ב-23 ביוני 2012 חזר למטאלורג דונצק. ב-18 ביוני 2015 חזר לאפואל ניקוסיה, אך כעבור חצי עונה בלבד שוחרר מהמועדון. זמן קצר לאחר מכן חתם באפולון לימסול.
בקיץ 2018 הודיע על פרישה מכדורגל.

קריירה בינלאומית

מקרידאס שחקן פעיל בנבחרת קפריסין משנת 2004.
המילטון א.ר. גיב

חייו

המילטון אלכסנדר רוסקין גיב נולד באלכסנדריה שבמצרים ושב לסקוטלנד לשם רכישת השכלה בהיותו בן חמש לאחר שאביו הלך לעולמו. הוא התחנך בבית הספר התיכון המלכותי באדינבורו. גיב החל ללמוד באוניברסיטת אדינבורו, אך מלחמת העולם הראשונה קטעה את לימודיו והוא שרת בצרפת ובאיטליה בחיל התותחנים המלכותי. עבור שירותו הוענק לו האות 'war privilege' MA. לאחר המלחמה הוא למד ערבית בבית הספר ללימודי המזרח ואפריקה באוניברסיטת לונדון וקיבל תואר שני בשנת 1922. התזה שלו שפורסמה מאוחר יותר בידי החברה המלכותית האסיאתית כמונוגרפיה, נכתבה אודות הכיבושים המוסלמים במרכז אסיה. הוא נשא לאישה את הלן ג'סי סטארק (אלה) באותה שנה ונולדו להם בן ובת. 
משנת 1921 עד 1937 לימד גיב ערבית בבית הספר ללימודי המזרח ונהיה פרופסור בשנת 1930. בפרק זה בחייו הוא שימש כעורך האנציקלופדיה של האסלאם. ב-1937 ירש גיב את דייוויד סמואל מרגליות כמופקד הקתדרה לערבית על שם לאוד ועמית מחקר בקולג' סנט ג'ון באוניברסיטת אוקספורד, שם שהה במשך 18 שנים. ספרו של גיב Mohammedanism ראה אור ב-1949, ונהפך להיות טקסט יסוד ששימש דור של סטודנטים מערביים של האסלאם. בשנת 1955 קיבל גיב את הקתדרה לערבית על שם ג'יימס ריצ'רד יואיט באוניברסיטת הרווארד לאחר מכן הוא כיהן כמנהל המרכז ללימודי המזרח התיכון בהרווארד. הוא נעשה מנהיגה של תנועה באוניברסיטאות ארצות הברית ששמה לעצמה למטרה לבסס לימודים אזוריים, לאגד מורים, חוקרים וסטודנטים מדיסציפלינות שונות על מנת לחקור את התרבות והחברה של אזורים שונים בעולם. בספריית הרווארד קרויה Gibb Islamic Seminar Library לזכרו.
פצ'ולי

שיטות גידול תרבותי

הפצ'ולי הוא צמח המעדיף חום, ומשגשג באזורים חמים ללא שמש ישירה. בדומה לנענע, הוא מעדיף השקיה מרובה, אך גם לאחר עקת יובש ניתן להחזיר את הצמח למצבו הבריא על ידי השקיה. ניתן לגדל את הצמח מייחורים או מזרעים.

שימושים

את השמן האתרי של הפצ'ולי ניתן להפיק באמצעות זיקוק בקיטור של העלים, שפוצע את דפנות התאים, ולאחר מכן השריה וייבוש. ניתן לחתוך מעלי הפצ'ולי מספר פעמים בשנה למטרות הפקת השמן האתרי. שלושת החומרים הפעילים המופקים הם פצ'ולול (Patchoulol), טרפן האחראי לניחוח הפצ'ולי; נורפצ'ולנול (Norpatchoulenol), טרפנואיד המשלים לניחוח הפצ'ולי; וגרמקרין (Germacrene), חומר המשמש כדוחה חרקים ומחקה פרומוני חרקים.
הפצ'ולי משמש בעיקר כצמח בישום. מהשמנים האתריים שלו מופקים חומרי ריח המשמשים בתעשייה, ומוספים בין השאר לסבונים, אבקות כביסה ומרככים, דאודורנטים ומטהרי אוויר.
בנוסף, שמן הפצ'ולי משמש כדוחה חרקים, אם כי רק מספר מצומצם של מחקרים מחזקים הנחה זו. הוא משמש בעיקר כנגד טרמיטים ועשים.
באופן מסורתי, משמש הפצ'ולי כחלק מקטורת במדינות המזרח הרחוק.
יחסי צרפת–קולומביה

המאה ה-19

באופן רשמי היחסים בין קולומביה וצרפת כוננו ב-30 במאי 1892, עם חתימתו של הסכם שנועד להסדיר את מעמדם של האזרחים הצרפתים שהתיישבו בקולומביה, ולהגדיל את המסחר ושיתופי הפעולה בין שתי המדינות.

גישור צרפתי בסכסוך המזוין בקולומביה

בעוד נשיא צרפת, ז'אק שיראק הפעיל לחץ פוליטי על ממשל אלווארו אוריבה וניסה לשכנע אותו לקבל את דרישות המחתרת הקולומביאנית, המועמד ניקולא סרקוזי לחץ על ה-FARC לשחרר את אינגריד בטנקור ושאר בני הערובה המוחזקים על ידו.
חברת תעופה

חברת תעופה היא חברה שמתמחה בהטסת אנשים או שינוע סחורות ממקום מסוים לאחר, על ידי שימוש בכלי תעופה (בדרך כלל מטוס נוסעים). חברות התעופה עובדות לעיתים בשיתוף פעולה כדי לתאם מחירים או על מנת לשתף משאבים (במינוח מקצועי: "קוד-שרינג" Code Sharing).
פעילות בינלאומית של חברות התעופה כפופות להוראות אמנת ורשה.

תחילת הדרך

כבר ב-1909, נפתחה חברת התעופה המסחרית הראשונה, חברת DELAG הגרמנית. DELAG הפעילה ספינות אוויר "צפלין" שש שנים בלבד אחרי הטיסה הראשונה של כלי טיס כבדים מהאוויר.
בינואר 1914 נפתחה החברה הראשונה שהפעילה קו טיסה מסחרי באמצעות מטוסי כנף קבועה, במדינת פלורידה, בארצות הברית.
מבין החברות הראשונות שנפתחו בהיסטוריה והן עדיין פעילות בימינו, אפשר לציין את חברת KLM מהולנד שנפתחה ב-1919, QANTAS האוסטרלית שנפתחה ב-1921 וחברת קווי התעופה של צ'כיה שנפתחה ב-1923.

השפעת מלחמת העולם השנייה

מלחמת העולם השנייה והצורך העצום בייצור מטוסים הביאו לפריחה אצל יצרניות המטוסים. חברות כמו "דה-הבילנד", "בואינג", "דאגלס", "טופולב", "איירופלוט" ואחרות שגשגו וכך גם הצורך בטיסות מסחריות.
כבר ב 1950, החלו להופיע חברות תעופה שנתנו שרות באמצעות מטוסי סילון.
ביוני 1945 נחתמה "אמנת שיקגו" שהיוותה את התשתית להקמת הארגון הבינלאומי לתעופה אזרחית. ב-1947 הפך הארגון לחלק מהאו"ם.
ב-1958, החל לפעול קו חוצה אטלנטי מניו יורק ללונדון ומניו יורק לפריז.
ב-1970 הופיע לראשונה התכן של  מטוס נוסעים "רחב גוף".

דה-רגולציה

החל מ-1978, ארצות הברית החלה במהלך של הקלות ניכרות בתחום הרגולציה מה שהביא להקמת חברות תעופה חדשות עם מודלים עסקיים חדשניים.

חברות תעופה בארץ ישראל

כבר ב-1931, חברת התעופה הבריטית, Imperial Airways הפעילה קו טיסות מלונדון להודו דרך טבריה האמצעות מטוסים עם יכולת נחיתה על המים. מטבריה הטיסות המשיכו במטוסים "רגילים" שהמריאו מצמח.
ב-1934, רשם פנחס רוטנברג חברת תעופה שנקראה אז Palestine Airways ושמה העברי היה נתיבי אוויר לישראל בע"מ. חברה זו הפעילה שני מטוסים לטיסות פנים.
ב-1936, הוקמה חברה שנקראה אווירון, חברה זו פעלה עד מלחמת העצמאות, ב 1948 שאז מטוסיה הועברו למדינה.
ב-1948 הוקמה חברת אל על שבמשך שנים ארוכות הייתה "חברת התעופה הלאומית" של ישראל ועד היום, היא החברה הגדולה ביותר בישראל, זו שמפעילה את צי המטוסים הגדול ביותר וזו שטסה למגוון הגדול יותר של יעדים ברחבי העולם.
נכון ל-2019, פועלות בישראל שמונה חברות תעופה וכ-130 חברות בינלאומיות טסות אליה וממנה.

שיקולים כלכליים

חברות רבות שוכרות או משכירות מטוסים לחברות אחרות על בסיס ארעי, בטווח שנע בין ימים לחודשים או שנים. חברות רבות משתמשות בשיטות אלו מכיוון שכך הן חוסכות בהוצאות תחזוקה ובעלות על מטוסים שאין לחברה צורך בהם. מצב זה נפוץ בעיקר בתפעול קווי תעופה שבהן הביקוש משתנה במהלך השנה, לדוגמה: אתרי תיירות רבים יהיו יעד מבוקש בתקופת הקיץ, אז מזג האוויר נוח ואנשים רבים נמצאים בחופשה ממקום העבודה, אך בתקופת החורף הביקוש בקווי תעופה ליעדים אלו יקטן מאוד.

נתונים

במהלך 2017, הטיסו חברות התעופה הסדירות למעלה מ-4 מיליארד נוסעים, הפעילו כ-41 מיליון טיסות מתוכננות מראש בכ-41,000 קווי טיסה, בממוצע של 98 נוסעים בכל טיסה.
הענף הכניס מעל 700 מיליארד דולר, מעל 10 מיליון איש מועסקים בו ישירות ומעל 65 מיליון שמועסקים בתעשייה קשורה לתעופה.
הפעילות שנגרמה כתוצאה מפעילות הענף מוערכת ב-2.7 טריליון דולר, שהם כ-3.6% מהתל"ג העולמי.
.
טיל נגד טנקים

טיל נגד טנקים (בראשי תיבות: טיל נ"ט) הוא טיל שמטרתו היא להשמיד בעיקר טנקים אך גם כלים משוריינים אחרים. בניגוד לרקטה נגד טנקים, טיל נ"ט כולל מנגנוני הנחיה וניהוג עצמי.

מבנה ופעולה

טיל הנ"ט משוגר על ידי חי"ר, רק"ם, או מסוק ומורכב ממנוע, ראש נפץ, ומערכת הנחיה.

ראש הנפץ

הראש הקרבי של טיל הנ"ט הוא בדרך כלל מטען חלול, שמתוכנן לרכז את אנרגיית הפיצוץ בנקודה אחת, לחדור את שריון הטנק, וליצור סילון של מתכת נוזלית לוהטת ורסיסים שמשמידים את צוות הטנק מבפנים. בטילים חדשים ישנם ראשי נפץ דו-שלביים (טאנדם), המתוכננים לגרום לפיצוץ לוחות השריון הריאקטיבי בעזרת ראש נפץ קטן, ואז לתקוף את השריון הפסיבי (הרגיל) עם מטען חלול.

משגר

המשגר כולל חצובה הכוללת רגליים כבדות לייצוב המערכת, זביל (הצינור בו מאוחסן הטיל), מערכת הנחיה ושליטה, סוללה להפעלת המערכת, כוונת ולעיתים גם אמר"ל. עקב משקלן הרב של חלק מן המערכות, קיימת נטייה להתקין אותן על גבי רכב קרבי משוריין כגון נגמ"ש או ג'יפ. עם זאת, קיימות מערכות קלות-משקל המנוידות על ידי חי"ר בלבד, בדרך כלל בחוליות של 2–4 חיילים.
Wet Wet Wet

Wet Wet Wet (בתרגום חופשי: רטוב רטוב רטוב) היא להקת פופ רוק סקוטית שנוסדה בשנות ה-80 של המאה ה-20. הלהקה יצרה כמה להיטים שהצליחו במצעד הבריטי ובעולם.

הרכב הלהקה

בלהקה ארבעה חברים: מרטי פלו (שירה), טומי קנינגהאם (תופים, שירה), גראהם קלארק (באס, שירה), וניל מיטשל (קלידים, שירה). גריים דופין (גיטרה, שירה) נמצא עם הלהקה עוד משנת 1983 והוא מעין חבר להקה לא רשמי.

הקמת הלהקה

הרביעייה הוקמה עוד בהיותם בבית הספר התיכון "קליידבנק" בעיר קליידבנק שבסקוטלנד ב-1982, תחת השם "וורטקס מואושן" (Vortex Motion).
גראהם קלארק וטומי קנינגהאם נפגשו באוטובוס בית הספר והפכו לחברים קרובים, חברם המשותף ניל מיטשל הבטיח לספק כלי נגינה, ויחד עם מארק מקלכלן (אשר שינה את שמו לשם הבמה מרטי פלו), הקימו את להקת "וורטקס מואושן" אשר שמה שונה בהמשך ל-Wet Wet Wet (ווט ווט ווט - מאנגלית, רטוב רטוב רטוב).

הצלחת הלהקה

לאחר קבלת חוזה הקלטות עם חברת ההפקות פוליגרם (PolyGram) בשנת 1985, הלהקה הוציאה את להיטם הראשון שנתיים מאוחר יותר "מאחלים לי מזל" ("Wishing I Was Lucky"), שהגיע למקום שישי בתרשים הסינגלים בממלכה המאוחדת בשנת 1987.
בשנת 1988, הגיעה הלהקה למקום הראשון עם גרסת הכיסוי ללהיטם של הביטלס "עם מעט עזרה מידידי" ("With a Little Help from My Friends"), שהוקלט עבור קרן הצדקה "קו לילד" לצדקה. לאחר להיט גרסת כיסוי נוסף לשירם של הביטלס, "היא עוזבת את הבית" ("She's Leaving Home"; בשיתוף בילי בראג), הוציאה הלהקה אלבום אשר צבר הצלחה בארצות הברית.
בשנת 1994, הוציאה הלהקה את גרסת הכיסוי הגדולה ביותר שלהם ללהיטם הידוע של הטרוגס "האהבה נמצאת בכל מקום" ("Love Is All Around"), שיר הנושא לסרט "ארבע חתונות ולוויה אחת" אשר זכה להצלחה בינלאומית גדולה ובילה עשרה שבועות בראש המצעד הבריטי.
שאנדונג

גאוגרפיה

המחוז נמצא על שפך הנהר הצהוב ויש לו חלק בהיסטוריה של סין עוד מתקופת שושלת שאנג (החל במאה ה-15 לפנה"ס). בין השאר נולד כאן קונפוציוס במדינת לו (鲁国/Lŭguó) שהתקיימה כאן באלף הראשון לפנה"ס. ממלכה משמעותית יותר הייתה מדינת צ'י (齐国), שהתקיימה כאן במשך כל תקופת האביב והסתיו ותקופת המדינות הלוחמות, עד לכניעתה לצ'ין ב-221 לפנה"ס, תאריך המציין את תחילת עידן סין המאוחדת.
במהלך המאה ה-19, כשסין נחשפה יותר ויותר למערב, הייתה שאנדונג אחד האזורים המושפעים יותר מהקולוניאליזם. העיר וֵיי-הָאי (威海/Wēihăi) שבחצי האי שאנדונג עברה לידיה של בריטניה, והעיר צִ'ינְגדָאו (青岛/Qīngdăo), גם היא בחצי האי, עברה לידיה של גרמניה, המחוז כולו הוגדר אז כ"אזור השפעה גרמנית". שתי הערים הושבו לסין רק ב-1930 וב-1922 בהתאמה, לאחר הקמת הרפובליקה הסינית.
שאנדונג היא ברובה חלק ממישור צפון סין. מרכז המחוז הררי. מזרח המחוז הוא חצי האי שאנדונג התוחם מדרום את מפרץ בוחאי. הוא מכוסה ברובו גבעות, חופו הסלעי צוקי ומפורץ ולאורכו איים. הנהר הצהוב זורם בצפון המחוז, והתעלה הגדולה עוברת במערבו. אקלים המחוז ממוזג, עם קייצים לחים וחורפים קרים ויבשים.
המחוז, ובייחוד חצי האי שאנדונג, הוא אחד העשירים בסין, ונהנה מהשקעות רבות מיפן ומקוריאה. עיקר הכלכלה נשען על חברות מוצרי-צריכה גדולות. בולטת במיוחד העיר צ'ינגדאו, ביתם של ענקית מוצרי החשמל הסינית האי-אר (海尔/Hăiěr) ומבשלת הבירה צינגטאו (Tsingtao או 青岛/Qīngdăo).
המחוז גם מדורג ראשון בסין במגוון תוצרים ככותנה, חיטה ואף זהב ויהלומים. במחוז גם מרבצי נפט משמעותיים, בייחוד באזור דונְגיִינג שבשפך הנהר הצהוב. מוצרים חשובים נוספים שהמחוז מפיק הם דורה, תירס ומלח.
פרנץ יגרשטטר

פרנץ יגרשטטר (גרמנית: Franz Jägerstätter;‏ 1907–1943) היה סרבן מצפוני אוסטרי במלחמת העולם השנייה שהוצא להורג. הוא הוכרז כקדוש מעונה על ידי הכנסייה הקתולית.

חייו

פרנץ יגרשטטר נולד בעיירה קטנה הסמוכה לערים זלצבורג ובראונאו אם אין באוסטריה, כבן מחוץ לנישואים של רוזליה הובר ופרנץ באכמייר. תחילה חי אצל סבתו מצד האם, אליזבת הובר. אביו נהרג במלחמת העולם הראשונה כשהיה ילד ואמו נישאה בשנית להינרייך יגרשטטר, שאת שם משפחתו אימץ פרנץ. בשנת 1933, כשהיה בן 26, נולדה לו בת מחוץ לנישואין, הילגרד אוור שמה. בשנת 1936 הוא נישא לפרנציסקה שוואניגר, נערה מכפר סמוך ואת ירח הדבש הזוג בילה ברומא, שם חווה פרנץ, שהיה קתולי מלידה, התעוררות דתית. אחרי חזרתו החל לעבוד בכנסייה הקתולית המקומית.
בשנת 1938, כאשר הגרמנים נכנסו לאוסטריה, היה יגרשטטר האדם היחיד בכפרו שהצביע נגד סיפוח אוסטריה לגרמניה. אף שלא היה מעורב בשום תנועה פוליטית, הוא התנגד גלויות לנאצים והכריז שלא ילחם במלחמה, זאת למרות אימון צבאי קצר שעבר. לאחר מספר דחיות, נקרא בפברואר 1943 לשירות פעיל בצבא הגרמני. באותו זמן כבר היה אב לשלוש בנות, הגדולה בהן בת שש. הוא דבק בסירובו להילחם עבור הנאצים ולפיכך נכלא, ראשית בלינץ, ואחר כך בברלין. לאחר משפט צבאי נגזר עליו עונש מוות, והוא הוצא להורג בגיליוטינה ב-8 באוגוסט 1943, בגיל 36.

מעמד כמבורך

ביוני 2007, אישר האפיפיור בנדיקטוס השישה עשר לוועדה לענייני קדושים לפרסם צו המכריז על יגרשטטר כמרטיר, ובכך הסתיים תהליך הבירוך (מעמד של קדושה הנמוך בדרגה אחת מקדוש) שלו בכנסייה הקתולית. טקס הבירוך נערך ב-26 באוקטובר 2007 בלינץ. בטקס נכחה אלמנתו בת ה-94, פרנציסקה, וארבע בנותיו.

בתרבות

מחזהו של יהושוע סובול, "עד ראייה", מבוסס על המקרה של יגרשטטר. המחזה הועלה לראשונה בשנת 2002 בתיאטרון הקאמרי, בבימוי האוסטרי פאולוס מנקר ועם איתי טיראן בתפקיד יגרשטטר.
טרנס מאליק ביים סרט קולנוע על חייו של יגרשטטר בשם "A Hidden Life", בכיכובם של אוגוסט דיל, ואלרי פאצ'נר, יורגן פרוצ'נוב, מתיאס שונארטס, מרטין ווטקה והוא מסרטיהם האחרונים של מיכאל ניקוויסט וברונו גנץ.
שיר העבודה והמלאכה

שיר העבודה והמלאכה הוא שיר עבודה מאת המשורר חיים נחמן ביאליק שנכתב בארץ ישראל בשנת 1932, והיה ביטוי לקרבה המהותית בין המשורר לתנועת העבודה, ולתמיכה שביקש לתת למפעלהּ היישובי והחברתי בארץ ישראל.
השיר נעשה אהוב וצורף אל תוכנית הלימודים בגני הילדים ובבתי הספר של היישוב העברי החדש ומדינת ישראל. הוא הולחן על ידי נחום נרדי על פי נעימה עממית בוכרית, עובד על ידי גיל אלדמע וזכה לביצועים רבים, בין השאר של הזמרת ברכה צפירה. 
השיר משבח את עבודת הכפיים ואת עמלו של האדם הלוקח את העול הכבד אך הנעים, כפי שמופיע בשיר, של פרנסתו מיגיע כפיו. המשורר מונה בשיר מגוון של בעלי מלאכה: החייט התופר את הכסות, החקלאי הזורע והנוטע, שואב-המים מן הבור – הבאר, והבנאי הבונה בית וגדר; ואת כולם, העמלים בימי החול והשרים בעת הפנאי, קורא המשורר לשבח ולהלל.
אהרון בלר

אהרון יהודה בלר (10 ביולי 1912 – 19 במרץ 1996) היה פרופ' לנוירוכירורגיה, מנהל המחלקה הנוירוכירורגית בבית החולים הדסה, דקאן בית הספר לרפואה של האוניברסיטה העברית בירושלים, ממקימי ענף הנוירוכירורגיה ומחלוצי הנוירוכירורגים בישראל.

ביוגרפיה

בלר נולד ב-1912 בגרודזינסקי שבפולין. למד רפואה בווינה ובמקביל מדעי היהדות בבית מדרש לרבנים. סיים את לימודיו עם פלישת הנאצים לאוסטריה. כיהודי ציוני עלה לארץ-ישראל בשנת 1939, את משפחתו הותיר בפולין ורובה הושמדה בשואה. נשא לאישה את אסיה בת ניסן ופרומה אהרונוביץ, ונולדו להם בן ובת. בשנים 1940–1942 עבד בבית החולים על שם שוויצר בטבריה. יצא לארצות הברית להתמחות בנוירוכירורגיה. המחלקה הנוירוכירורגית נוסדה בהדסה, בשנת 1941 על ידי הד"ר הנרי ויגדורסון והייתה היחידה בארץ ישראל.
משנת 1948 עבד בהדסה כנוירוכירורג בכיר ובשנת 1951 נתמנה למנהל המחלקה, תפקיד שכיהן בו כ-30 שנה. משנת 1963 פרופסור לנוירוכירורגיה, ובשנים 1971–1974 כיהן כדקאן הפקולטה לרפואה.
בשנת 1986 הוענק לו תואר יקיר ירושלים. בלר התגורר בשכונת טלביה
בלר הכשיר דור של נוירוכירורגים, שהתמנו למנהלי מחלקות ברחבי ישראל, ביניהם הפרופ' עלי פייזר. הנחיל לתלמידיו: אהבת החולה, מסירות, צניעות, הגינות ויושר אישי.
במלחמת ההתשה ניתח והציל ממוות את שאול ויצמן, בנו של האלוף עזר ויצמן, שהוטס מזירת תעלת סואץ, מחוסר הכרה, סובל מפגיעת ראש כתוצאה מקליע שירה צלף מצרי.
בלר סייע לפתיחת המגילות הגנוזות - מקומראן באמצעות מכשירים ששימשו בניתוחי מוח.
נפטר ב- 1996. בלר נקבר בבית העלמין הר תמיר, בגבעת שאול.
בנו, הפרופ' עוזי בלר, מנהל אגף נשים ויולדות במרכז שערי-צדק. 78 שנים לאחר שאביו הפרופ' בלר ברח מאוסטריה בזמן השואה, ועד החברה לגינקולוגיה אונקולוגית של אוסטריה AGO- Austria העניק לפרופ' עוזי בלר, אות הוקרה ע"ש הגינקולוג האוסטרי הנודע פרופ' ארנסט וורטהיים. הפרס היוקרתי ותעודת ההוקרה הוענקו בנוכחות 500 רופאים בכירים בכנס השנתי של החברה האוסטרית בזלצבורג, אוסטריה.
אחיינו הוא העיתונאי דן מרגלית.
משפט וייטהד

בטופולוגיה, משפט וייטהד הוא טענה שלפיה מרחבים טופולוגיים שחבורות הומוטופיה שלהם איזומורפיות באופן יוניפורמי, הם שקולים הומוטופית. מדובר במשפט משמעותי שווייטהד הוכיח בשני מאמרים משנת 1949, המראה כי חבורות ההומוטופיה של מרחב (המכילות מידע טופולוגי-גאומטרי מצומצם יחסית על המרחב) יכולות לקבוע את סוג ההומוטופיה שלו במקרים המדוברים.
המקבילה ההומולוגית למשפט וייטהד היא משפט הורוויץ, הקובע טענה דומה עבור מרחבים מסוימים בעלי חבורות הומולוגיה איזומורפיות יוניפורמית.

ניסוח

יהיו  שני מרחבי CW קשירים מסילתית, ותהי . יהי  הומומורפיזם של מרחבים טופולוגיים, כך שההעתקה המושרית  היא איזומורפיזם של חבורות ההומוטופיה, לכל . אזי,  מהווה שקילות הומוטופית בין המרחבים .

דוגמאות נגדיות

התנאי במשפט, לפיו הפונקציה  משרה את האיזומורפיזם בין כל חבורות ההומוטופיה, הוא הכרחי. כלומר, גם אם כל החבורות איזומורפיות על ידי העתקות שונות, המרחבים לא חייבים להיות שקולים הומוטופית.
דוגמה לכך הם המרחבים  ו-: למרחבים אלו חבורה יסודית זהה (והיא ), ומרחב כיסוי אוניברסלי זהה, ולכן כלל חבורות ההומוטופיה שלהם זהות. עם זאת, הם אינם שקולים הומווטפית, שכן על פי משפט קנות' יש להם חבורות הומולוגיה שונות.
בנוסף, המשפט לא תקף למרחבים טופולוגיים כלליים (שאינם מרחבי CW) - קיימים מרחבים בעלי חבורות הומוטופיה טריווילאיות, אך שאינם שקולים הומוטופית לנקודה.
הוגו בקר

חייו

בקר נולד בשטרסבורג. אביו, יאן בקר היה כנר מפורסם. האב ניסה ללמד את הוגו בן השש נגינה בכינור, אבל הבן העדיף את הצ'לו, ובגיל תשע עבר לנגן בכלי האהוב עליו. בגיל חמש-עשרה יצא למסע הופעות עם רביעיית מיתרים, שחבריה היו הוא, אביו, אחותו ואחיו. הוא היה לצ'לן ראשון בתזמורת החצר במנהיים.
בשנת 1884 התמנה בקר לצ'לן סולן בתזמורת האופרה של פרנקפורט, ובשנה שאחריה היה למורה הראשי לת'לו בקונסרבטוריון של פרנקפורט. משנת 1909 עד 1929 היה פרופסור לצ'לו בבית הספר הגבוה למוזיקה בברלין.
במשך הזמן הזה גם הרבה במסעות קונצרטים וניגן מוזיקה קאמרית עם אז'ן איזאיי ופרוצ'ו בוזוני בשלישיית פסנתר, ולאחר מכן, בין 1914 ל-1921, עם ארתור שנאבל וקרל פלש כטריו שנאבל השלישי.
בקר החזיק בשני צ'לי סטרדיוואריוס: כריסטיאני סטרדיוואריוס משנת 1720 ושני, שנבנה בשנת 1719 וידוע כיום בשם בקר סטרדיוואריוס.
מטריצת בלוקים אלכסונית

מטריצת בלוקים אלכסונית היא מטריצה אשר על האלכסון שלה מוצבים "בלוקים" שהם גם מטריצות (מסדר נמוך יותר), וכל שאר ערכי המטריצה הם אפסים. דוגמה לכך היא צורת ז'ורדן או הצורה הרציונלית קנונית.

דוגמה

להלן דוגמה של מטריצה 4 על 4, שבנויה משני בלוקים 2 על 2 באלכסון:

סכום ישר

דרך נוספת לכתוב מטריצת בלוקים אלכסונית היא באמצעות סכום ישר של מטריצות הריבועיות: { A }_{ 1 }\bigoplus ...\bigoplus { A }_{ k }. פירוש הסימון הוא שמציבים את המטריצות A_{1},...,A_{n} באלכסון של מטריצה אלכסונית בלוקים (לפי הסדר). כך למשל, בדוגמה לעיל ניתן לכתוב בקיצור A \bigoplus B.
סקיילייט

סקיילייט (SkyLite B) הוא מטוס זעיר ללא טייס טקטי למשימות סיור ואיסוף מודיעין בטווח קצר ("מעבר לגבעה") מתוצרת רפא"ל.
את הסקיילייט יכול לשגר אדם בודד ידנית. הוא מונע על ידי מנוע חשמלי בעל מדחף, ומסוגל לטוס באופן אוטונומי ולשדר למפעילו בזמן אמת את התמונה המתקבלת בחיישנו, שיכול להיות חיישן CCD לצילום ביום או חיישן תת-אדום לצילום בלילה. בתום המשימה, הסקיילייט טס לעבר נקודת נחיתה שנקבעה מראש, משחרר מצנח, ומנפח כרית אוויר תחת גחונו, אשר מרככת את נחיתתו.
הסקיילייט התמודד אך הפסיד למכרז צה"ל למטוס זעיר ללא טייס טקטי עבור גדודים בחילות שדה. מנגד, הוא נמצא בשירות מבצעי בחיל האוויר החל מ-2007, שם כינויו הוא "עפרוני".
I'm a Slave 4 U

מידע

השיר, אשר מסמפל את "Nasty Girl" של להקת "וניטי סיקס" הופק על ידי צמד הנפטונז, והוצע בתחילה לזמרת ג'נט ג'קסון אשר דחתה אותו. לאחר מכן הוצע לספירס, שקיבלה את ההצעה. השיר נחשב לתפנית בקריירה של ספירס, כיוון שהוא מסמל את תחילת התפתחותה של ספירס מכוכבת הפופ ה"ילדותית" לאישה בוגרת הפונה לקהל הרחב. עובדה אשר אפיינה את השיר והקליפ ששניהם היו פרובוקטיביים ובעלי מסר מיני.
באותו טקס של פרסי הווידאו של MTV באותה שנה, הופיעה ספירס עם השיר בהופעה שנחשבת עד היום לאחת ההופעות הכי טובות שהיו בטקס. ספירס ורקדניה הופיעו עם השיר על הבמה כאשר הבמה מקושטת כמו ג'ונגל ועליה חיות בר כגון נמרים ואריות. בנוסף חלק מן הריקוד ביצעה ספירס כאשר נחש פיתון זהוב, כרוך סביב צאוורה.
בסקר שערך המגזין בילבורד בחודש אוגוסט 2011, ניקבע כי ההופעה עם השיר בשנת 2001 בטקס פרסי המוזיקה, היא ההופעה השנייה הטובה ביותר אי פעם, כאשר את המקום הראשון קטף מייקל ג'קסון עם הופעתו בשנת 1995.

וידאו קליפ

הקליפ לשיר בוים על ידי פרנסיס לורנס ביוניברסל סיטי, קליפורניה. קליפ זה נחשב לאחד הקליפים הכי גסים שלה. כ-10 שנים לאחר יציאת הקליפ, יצא קליפ דומה לקליפ זה (Till The World Ends).
הכוריאוגרפיה של הקליפ נעשתה על ידי הרקדן וויד רובסון. 
קונספט הקליפ מתאר את ספירס בסאונה יחד עם אנשים אשר מזיעים אחד על השני במהלך ריקוד. הקליפ זיכה את ספירס בשלוש מועמדויות בטקס פרס הווידאו של ערוץ MTV לשנת 2001 בקטגוריות "Best Female Video", Best Dance Video" ו"Best Choreography".
סיביו (מחוז)

שטח

מחוז סיביו משתרע על שטח של 5,432 קילומטרים מרובעים, כלומר 2.28% משטחה של רומניה.

אזור ההר

בחלק המזרחי של המחוז מתרוממים הרי פגראש (Munții Făgărașului)
שהם הגבוהים ברומניה כולה, עם פסגותיהם - נגויו (Negoiu), צ'ורטיה (Ciortea), ורטופו (Vârtopu), ונטאוריה לוי בוטיאנו (Vânătoarea lui Buteanu
). גובהם מגיע ל-2,000-2.500 מטרים. הרים אחרים הם הרי לוטרו (Munții Lotrului) והרי צ'ינרל (Munții Cindrelului).

אקלים

האקלים של מחוז סיביו הוא יבשתי-ממוזג עם הפרשי טמפרטורות בהתאם לצורות התבליט.
הטמפרטורות הממוצעות השנתיות נעות בין 9.4 מעלות צלזיוס בעמק האולט ויורדות מתחת ל-0 מעלות על פסגת נגויו. כמויות משקעים השנתיות הן בין 650 מילימטר באזר הבקעה ועולות מעל ל 1,300 מילימטר באזור ההר.
מיליון כוכבים

השיר מיליון כוכבים הוא שיר שכתב והלחין  יפתח קרזנר ("יפתי") בשנת 2006, לזכר חברו, הטייס סרן תם פרקש, שנהרג בהתרסקות מסוק מדגם AH-64D אפאצ'י לונגבאו ("שרף") של טייסת 113, במהלך מלחמת לבנון השנייה. את השיר שרה לראשונה אחותו של תם, עמית פרקש,  בהלוויתו. השיר הושמע בתחנות הרדיו, והפך להיות השיר המזוהה ביותר עם המלחמה.
השיר פונה אל תם המנוח, החל משורת הפתיחה "רצית לעוף, רצית כבר הלאה", ובמרכזו הבקשה, המופיעה בסוף הבית הראשון ובסוף השיר, "תן רק עוד שנייה אחת לומר לך שלום".
אמבר ולטה

שנותיה הראשונות

ולטה נולדה בטוסון, אריזונה. אימה עבדה במשרד הדואר.

זמן קצר לאחר לידתה עברה משפחתה לטלסה, אוקלהומה. היא למדה בבית הספר התיכון בוקר וושינגטון. היא החלה את הקריירה שלה בעולם האופנה בהיותה בת 15, כשאמה רשמה אותה לבית ספר לדוגמנות בסוכנות לינדה ליימן.

קריירה

ולטה שיחקה בסרטים רבים, הופיעה על השערים של מגזינים ובפרסומות ביניהן ללואי ויטון, קלווין קליין, וורסצ'ה. היא הנחתה את תוכנית ה-MTV "בית האופנה" (House of Style) ביחד עם עמיתתה הדוגמנית שלום הרלו.
בשנת 2004 שיחקה את דמותה של מרטינה בדרמה הרומנטית "המהפך של הלן" של הבמאי גארי מרשל. ב-2010 היא הופיעה בסרט The Spy Next Door, בו שיחקה אם לילד שבמקרה מוריד תוכנה של ה-CIA מהאינטרנט.

חייה האישיים

ולטה נשואה מאז שנת 2003 לשחקן הכדורעף האולימפי כריסטיאן "צ'יפ" מקואו. היא נישאה לראשונה ב-1994 להרב לה ביהאן, הם נפרדו ב-1996.
ולטה שימשה כדוברת של אוקיניאה

בקמפיין נגד זיהום פירות הים.

בו היא הביאה למודעות את סכנות הרעלת הכספית בסוגים שונים של פירות ים. היא החליטה להצטרף למסע הפרסום של אוקיניאה בשל הרעלת כספית בה התנסה ידיד שלה והעובדה שהיא אם לשניים.
ב-2006 דיווח העתון ניו יורק דיילי ניוז שולטה שהתה במוסד לגמילה "מידואו: בוויקנבורג, אריזונה, בגלל לחץ וסיבות שאינן קשורות לשימוש בסמים. במקום אחר נטען שההתמוטטות שלה נגרמה בשל היותה מכורה לסמים (בעלה כריסטיאן מקואו נעצר קודם לכן בשל הברחת סמים) וכתוצאה מחקירה שערכו זרועות אכיפת החוק. ולטה אמרה למגזין פיפל "כפי שדווח נכון מוקדם יותר השבוע, שהייתי במידואו לא הייתה קשורה כלל לשימוש או להתמכרות לסמים; אני שבעת רצון לאמר שאני פיכחת כבר שבע שנים. אבל אני ממשיכה להתרפא מדי יום ולגדול כאדם."
בינואר 2008 היא לקחה חלק בסרטון וידאו למען ברק אובמה שהופק בידי Will.I.Am וכונה "כן אנחנו יכולים" לצד בנה אודן, אותו החזיקה בזרועותיה. ולטה חשפה אותו לאור הזרקורים תשע שנים קודם לכן בתצלומי המגזין ווג כשהיא לבשה חלוק ושיחקה עם אודן העירום על הדשא. בניגוד לכך, ולטה שומרת על פרטיות בנה ומרחיקה אותו מכל פרסום.
מנאז' א-טרואה

מנאז' א-טרואה (מצרפתית: Ménage à trois, מילולית "משק בית לשלושה") הוא מונח המתאר מערכת יחסים בה שותפים שלושה אנשים. במקור מתייחס המונח לשלושה אנשים המתגוררים יחדיו, כאשר לפחות אחד מהם מקיים יחסי מין עם כל אחד משני האחרים. כיום המונח נמצא בשימוש רחב יותר ומתייחס לכל פעילות שבמצב השכיח כוללת שני אנשים אך בפועל מעורבים בה שלושה, גם אם לא מדובר ביחסים הכוללים מין. בנוסף, משמש המונח לתיאור ספציפי של יחסי מין בשלישייה.